### 17.    Beslutning om tillægsbevilling til opførelse af samlingssted i Svebølle for den udekørende pleje

**Åbent**

Sagsnr.: 326-2020-15036       J.nr.: 82.00.00           Dokumentnr.:
326-2021-61549

**Sagstype**

Beslutning.

**Resume og sagens baggrund**

Kommunalbestyrelsen
besluttede den 27. maj 2020 at afsætte i alt 9 mio. kr. til opførelse af et nyt
samlingssted for den udekørende pleje i Svebølle.

Den gennemførte licitationsproces har vist, at der er behov
for en samlet budgetramme på 12,5 mio. kr. Udviklingen på markedet for byggeri
medfører generelt forhøjede priser. Det vurderes også at være tilfældet i dette
projekt.

Der søges nu om en tillægsbevilling på 3,5 mio. kr. til
gennemførelse af projektet.

**Indstillinger**

Direktøren indstiller, at der til opførelse af et nyt
samlingssted i Svebølle for den udekørende pleje gives en tillægsbevilling på i
alt 3,5 mio. kr. finansieret af kassen.

**Behandling**

Økonomiudvalget og Kommunalbestyrelsen.

**Sagsfremstilling**

Kommunalbestyrelsen
besluttede den 27. maj 2020 at afsætte i alt 9 mio. kr. til opførelse af et nyt
samlingssted for den udekørende pleje i Svebølle.

På den
baggrund har der i efteråret 2020 været udarbejdet et byggeprogram i dialog på
tværs af administrationen og med bistand af en ekstern rådgiver. Herefter er
der udarbejdet myndighedsprojekt til byggesagsbehandling, og endeligt har
projektet været i udbud i januar 2021.

De afgivne tilbud viser nu, at budgetrammen samlet set
overskrides med 3,5 mio. kr. for det vindende tilbud.Herunder noteres
administrationens vurdering af, hvorfor den samlede projektudgift varierer fra
den afsatte budgetramme.

1.
Ved gennemgang af de afgivne tilbud er der ikke væsentlige forskelle i
de forskellige delelementer i opgaveløsningen. Det vurderes derfor, at
tilbuddene i store træk afspejler samme tendens.

2.
Byggebranchen har de seneste år været igennem en udvikling med generelt
stigende priser. Denne udvikling er særligt forstærket under corona-epidemien.
Det gælder både hos materialeleverandører, håndværkere og entreprenører.
Efterspørgslen på markederne medfører de stigende priser. Det kan forklare en
væsentlig del af den overskridelse, der ses her.

Tidsplanen for
projektet er i hovedpunkter:

·
Uge 8 2021:                          Indgåelse af
entreprisekontrakt

·
Uge 8 2021 – Uge 42 2021:     Udførelsesfase

·
Uge 43 2021:                        Aflevering og ibrugtagning

Idet der
arbejdes videre med kontraktforhandlinger med den vindende entreprenør,
vurderes det, at tidsplanen i store træk overholdes.

**Økonomiske konsekvenser**

En tillægsbevilling på 3,5 mio. kr. giver en samlet
budgetramme på 12,5 mio. kr. Tillægsbevillingen finansieres af kassen. Det kan
oplyses, at der i anlægsbudgettet 2021 er afsat en robusthedspulje på 5,0 mio.
kr.

[adresse] bemærkninger er indarbejdet i sagen.

**Økonomiudvalgets møde den 16.
marts 2021:**

Anbefales.